rejauldu/bengali-wikipedia huggingface dataset:
থাম্ব|  সাদা মূলা ও গাজরের আচার ভর্তি জার  গাজরের আচার করা হয় গাজরকে একটি নির্দিষ্ট সময়ের জন্য সাধারণ লবণের দ্রবণ (ব্রাইন), ভিনেগার বা অন্যান্য দ্রবণে রেখে। একে নির্দিষ্ট সময়ের জন্য কোন আম্লিক দ্রবণে ডুবিয়ে রাখা হয় বা ল্যাক্টো-ফারমেন্টেশনের মাধ্যমে গাঁজানোর (ফার্মেন্টেশন) জন্য রেখে দেওয়া হয়। গাজরের আচারগুলি  প্রায়শই ভিয়েতনামি খাবার, যথা বান মি ইত্যাদির সাথে অথবা ক্ষুধাবর্ধক খাবারের একটি উপাদান হিসেবে পরিবেশিত হয়।     সাধারণ বৈচিত্র  মেক্সিকোতে, গাজরের আচার এসকাবেচে গাজর নামে পরিচিত। এই বৈচিত্রটিতে সাধারণত পেঁয়াজ, কালো মরিচ এবং মশলা দিয়ে ভিনিগারে রেখে আচার করা হয়। এই আচারটিতে মরিচ এবং অন্যান্য মশলাগুলির স্বাদের সাথে গাজরের একটি মচমচে গঠন বজায় থাকে। এই মশলাদার, সবজি দিয়ে আচার পারম্পরিক খাবারের সাথে পরিবেশন করা হয়।  ভিয়েতনামী সংস্কৃতিতে, গাজরের আচার  ক্ষুধাবর্ধক হিসাবে এবং ভিয়েতনামী এগ রোল সহ বিভিন্ন খাবারের সাথে পরিবেশন করা হয়, অথবা বিভিন্ন রন্ধনপ্রণালী যেমন বানাহ মি এবং বিভিন্ন স্যুপে উপাদান হিসাবে গাজরের আচার ব্যবহৃত হয়। ভিয়েতনামী-আমেরিকান বাজারে, গাজরের আচার এবং সাদা মূলা থোক পরিমাণে কিনতে পাওয়া যায় এবং ভিয়েতনামে, টাটকা খাবার বিক্রেতারা এই দুটি আচার ছোট প্লাস্টিকের ব্যাগে বিক্রি করে। এগুলি টিনজাত নয় তাই বিনা ফ্রিজে দীর্ঘদিন রাখা মুস্কিল এবং ফ্রিজে রাখা উচিত। এগুলি রেফ্রিজারেটরে দীর্ঘ দিন থাকতে পারে।  জাপানি রন্ধনপ্রণালীতে অনেক পারম্পরিক জাপানি খাবারের পাশাপাশি গাজরের আচার ব্যবহার করা হয়ে থাকে। ফল ও শাকসবজির আচার (সুকেমোনো) জাপানি খাদ্যতালিকার মধ্যে একটি গুরুত্বপূর্ণ অংশ। জাপানে আচার তৈরি করার পরম্পরা, রেফ্রিজারেটরের ব্যবহার আসার আগে থেকেই ছিল, তাই সুকেমোনো সবজি আচারের অন্তর্ভুক্ত গাজরের আচার যাতে অনেকদিন সাধারণ ভাবেই সংরক্ষিত করা যায় তার জন্য ব্যবস্থা নেওয়া হত। সুকেমানো বানানোর জন্য যে বিভিন্ন পদ্ধতিগুলি ব্যবহার করা হতো সেগুলি হল সাধারণত লবণ মাখিয়ে নয়তো ভিনিগারে ডুবিয়ে অথবা নিয়ন্ত্রিত ছত্রাক বা ফারমেন্টেশন করে। গাজরের আচার তৈরীর সাধারণ সুকেমোনো পদ্ধতির নাম হল মিসোজুকে। মিসো ( বা 味噌) একটি ঐতিহ্যবাহী জাপানি মশলা। মিসোজুকে আচার পদ্ধতিতে শাকসবজিতে মিসো মাখিয়ে তৈরি করা হয়। তাই তাদের নোনতা, মিসো স্বাদ হয। এর পরিবর্ত নুকাযুকে পদ্ধতিতে কখনও কখনও ভাজা চালের গুঁড়ো, নুন, কনবু বা অন্য উপাদানের মিশ্রণে ফারমেন্ট করা হয়। নুকাযুকে পদ্ধতির গাজরের আচার, মূল খাবারের সাথে পরিবেশিত হয়।  ভারতে ঐতিহ্যবাহী গাজরের আচার গাজর নু আথানু নামে পরিচিত। এগুলিতে, স্বাদ এবং ঝালের জন্য খোসাযুক্ত সরিষার বীজ দিয়ে আচার করা হয় এবং খাবারের পাশাপাশি পরিবেশন করা হয়। এগুলি আরও দ্রুত প্রস্তুত হয় এবং ২৪ ঘন্টার মধ্যে খাওয়ার জন্য প্রস্তুত হয়ে যায়।  গাজরের আচারের বৈচিত্র সারা বিশ্বে পাওয়া যায়। কয়েক শতাব্দী ধরে আচারের ব্যবহার হয়ে আসছে এবং বীজ, বন্য শিকড় ও ওষুধ হিসাবে গাজর ব্যবহৃত হয় (যদিও বেগুনি রঙের গাজর এশিয়ায় ঘরোয়া খাবারে ব্যবহার হয়েছিল প্রায় ৯০০ শতাব্দীতে)। এর ব্যবহার ২০০ খ্রিস্টপূর্বাব্দ পর্যন্ত খুঁজে পাওয়া যায়।   আরো দেখুন    সবজি যুক্ত আচারের তালিকা  এনকুর্তিদো - একটি আচারযুক্ত উদ্ভিজ্জ খাবার যা মেসোআমেরিকান অঞ্চলে ক্ষুধাবর্ধক, সাইড ডিশ এবং মশলা হিসাবে ব্যবহৃত হয়   তথ্যসূত্র   বিষয়শ্রেণী:ভিয়েতনামি রন্ধনশৈলী বিষয়শ্রেণী:জাপানি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:আচার
সাফদারপুর রেলওয়ে স্টেশন বাংলাদেশের খুলনা বিভাগের ঝিনাইদহ জেলার একটি রেলওয়ে স্টেশন। এটি দর্শনা জংশন-খুলনা লাইনের দর্শনা জংশন-যশোর জংশন অংশে অবস্থিত।  ইতিহাস কলকাতা থেকে শিলিগুড়ি সরাসরি  যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে  যশোর হয়ে  রেলপথ নির্মাণ করে।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময় সাফদারপুর  রেলওয়ে স্টেশন তৈরি করা হয়।  পরিষেবা সাফদারপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  রূপসা এক্সপ্রেস সীমান্ত এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস বেনাপোল এক্সপ্রেস মহানন্দা এক্সপ্রেস          রকেট এক্সপ্রেস নকশীকাঁথা এক্সপ্রেস ও লোকাল ট্রেন।   দুর্ঘটনা    ২৭/১০/২০২০: দর্শনা থেকে খুলনাগামী একটি পাথরবোঝাই বিসি ট্রেন সাফদারপুর রেলওয়ে স্টেশনের একটি লাইনে অপেক্ষায় ছিল। দিবাগত রাত পৌনে ২টার দিকে যশোরের নোয়াপাড়া থেকে একটি ডিজেল তেলবোঝাই বিটিও ট্রেন একই লাইনে ঢুকে পড়ে। ফলে এদের মধ্যে মুখোমুখি সংঘর্ষ হয়। এতে ৫টি অয়েল ট্যাংকার লাইনচ্যুত হয় ও তিনটি ফেটে তেল বের হতে থাকে। এতে বিপুল পরিমাণ ডিজেল তেল এলাকায় ছড়িয়ে পড়ে। এ দুর্ঘটনায় খুলনার সঙ্গে সারা দেশের রেলযোগাযোগ বন্ধ রয়েছে। এ দুর্ঘটনায় কোনো হতাহতের ঘটনা ঘটেনি।  তথ্যসূত্র  বিষয়শ্রেণী:ঝিনাইদহ জেলার রেলওয়ে স্টেশন
আসিয়া (আরবী: آسية; অর্থ: দুঃখী), পুরো নাম আসিয়া বিনতে মুজাহিম, প্রাচীন মিশরের ফেরআউনের (হিব্রু ফারাও) দ্বিতীয় রামেসিসের স্ত্রী ছিলেন। তিনি অনেক দয়ালু ও সহানুভূতিশীল মানুষ ছিলেন। তিনি আল্লাহর সন্তুষ্টি অর্জনে অবর্ণনীয় দুঃখকষ্ট ও নির্যাতন সহ্য করে ন্যায়ের পথে অবিচল ছিলেন। পৃথিবীর আরাম-আয়েশকে পদাঘাত করে ঈশ্বরভীতি ও আল্লাহপ্রীতিকে প্রাধান্য দিয়েছেন।   আসিয়ার নিকট মুসা  মিসরের ফেরআউন যখন জানতে পারে তাকে ধ্বংসকারী শিশু বনি ইসরায়েল বংশে অচিরেই জন্ম হবে, তাই সেই সময়ে বনি ইসরায়েল যত শিশু জন্ম হতো তাকেই হত্যা করার আদেশ দিয়ে ছিল। এই সময়ে মুসা এর জন্ম হয়। কুরআনে বলা হয়-  ফেরআউনের হাত থেকে বাচাঁতে মুসাকে সিন্দুকে ভরে নীল নদে ভাসিয়ে দেন তার মাতা। তা ভাসতে ভাসতে ফেরআউনের ঘাটে গিয়ে ঘুরপাক খেতে থাকে। আসিয়া তা দেখে বাচ্চাটিকে কুড়িয়ে নেন। কুরআনে বর্ণিত-  আসিয়ার কোনো সন্তান ছিল না। সিন্দুকে সন্তানটিকে দেখে তার মাতৃত্বের আকাঙ্ক্ষা জেগে উঠে। তাকে লালন-পালন করার ইচ্ছে জাগে। একবার ফেরাউন শিশু মুসাকে কোলে নিলে মুসা ফেরাউনের দাড়ি ধরে গালে একটি চড় মারে। এতে ফেরআউন রাগান্বিত হয়ে মুসাকে হত্যা করতে চাইল আসিয়া তাকে হত্যা করতে দেয়নি। কুরআনে বর্ণিত-  http://www.sunnipediabd.com/wiki/%E0%A6%AC%E0%A6%BF%E0%A6%AC%E0%A6%BF_%E0%A6%86%E0%A6%9B%E0%A6%BF%E0%A6%AF%E0%A6%BC%E0%A6%BE_(%E0%A6%86%E0%A6%83)  স্ত্রীর এই আবদারের কাছে ফেরআউন আর আপত্তি করতে পারেনি। এই শত্রুর ঘরেই মুসার লালন-পালন হয়ে ছিল।   মুসার প্রচারকৃত ধর্মগ্রহণ  আসিয়া ছিল ধনী পরিবারের মেয়ে। ফেরআউনের সাথে বিয়ে দিলেও সে ফেরআউনের মতো হতে পারেনি। সে ছিল দয়ালু ও জ্ঞানী। ফেরআউনদের মতো অহংকারী ছিল না। সে মুসা ও হারুনের প্রচারকৃত ধর্ম গ্রহণ করেছিল। মুসার ধর্ম গ্রহণ করার কারণে তাকে অনেক নির্যাতনের শিকার হতে হয়েছে। তারপরেও সে তার ধর্ম ত্যাগ করেনি। আল্লাহ কুরআনে বলেন-   হাদিসে আসিয়া সম্পর্কে আলোচনা   আবু মুসা আশআরী বর্ণনা করেন যে নবি মুহাম্মাদ বলেছেন:   ইবনে আব্বাস বর্ণনা করেছেন যে নবী মুহাম্মদ মাটিতে চারটি লাকড়ি রেখে বলতে লাগলেন:  তোমরা কী জানো এগুলো কী? সাহাবাগণ বলেছেন যে, আল্লাহ ও তার রাসূলই বেশি জানে:  জান্নাতের মহিলাদের মধ্যে সর্বাধিক বিশিষ্ট হলেন খাদিজা বিনতে খোওয়ালাদ ও ফাতিমা বিনতে মুহাম্মদ, ফেরাউনের স্ত্রী আসিয়া বিনাত মুযাহিম ও মরিয়ম বিনতে ইমরান। مسنداحمد حديث نمبر 2663   আনাস বর্ণনা করেন- যে নবী মুহাম্মদ বলেছেন:    তথ্যসূত্র   বিষয়শ্রেণী:কুরআনিক আখ্যান বিষয়শ্রেণী:কুরআনে উল্লেখিত ব্যক্তি বিষয়শ্রেণী:ইসলামে বাইবেলের ব্যক্তিত্ব বিষয়শ্রেণী:মুসা বিষয়শ্রেণী:ইসলামে হিব্রু বাইবেলের ব্যক্তি বিষয়শ্রেণী:মৃত্যুদণ্ড কার্যকর হওয়া প্রাচীন মিশরীয় ব্যক্তি
রুপসী বাংলা নাম দ্বারা বুঝানো হতে পারেঃ   রূপসী বাংলা- বাংলা ভাষার অন্যতম প্রধান কবি জীবনানন্দ দাশের সর্বাধিক জনপ্রিয় কাব্যগ্রন্থ।    রূপসী বাংলা (টেলিভিশন চ্যানেল)- বাংলা ভাষার একটি বিনোদন টেলিভিশন চ্যানেল। চ্যানেলটির মালিক ভালু কমুনিকেশন লিমিটেড, কলকাতা।  আরো দেখুন   রূপসী বাংলা এক্সপ্রেস (বাংলাদেশ), – চলাচলকারী আন্তঃনগর ট্রেন।  রূপসী বাংলা এক্সপ্রেস (ভারত), একটি দ্রুতগতির ট্রেন যা ভারতের সাঁতরাগাছি জংশন এবং পুরুলিয়া জংশনের মধ্যে চলাচল করে।  রুপসী বাংলা হোটেল- ঢাকার একটি বিশালবহুল হোটেল, যেটি ঢাকার রমনায় অবস্থিত। এটি ছিল বাংলাদেশের প্রথম পাঁচ তারকা হোটেল।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বিশ্ববিদ্যালয়টি যখন শিক্ষা কার্যক্রম শুরু করবে, তখন নিবন্ধটি পুনরুদ্ধারের আবেদন করুন। আফতাবুজ্জামান (আলাপ) ১৯:২৩, ১৩ জুন ২০২৪ (ইউটিসি) জাস্টিস আবু জাফর সিদ্দিকী বিজ্ঞান ও প্রযুক্তি বিশ্ববিদ্যালয়  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () বিশ্ববিদ্যালয় হিসেবে কোনো কার্যক্রম নেই। এমনকি অস্তিত্বও নেই। কেবল স্থাপনের উদ্যোগ নেয়া হয়েছে মালিকপক্ষ থেকে। বিশ্ববিদ্যালয় মঞ্জুরী কমিশনের কোনো অনুমোদন এখনো দেয়া হয়নি। তাই অদূর ভবিষ্যতেও এই প্রতিষ্ঠানটির প্রকৃতপক্ষে কার্যক্রম শুরু হওয়ার সুযোগ নেই। সরকারি বিশ্ববিদ্যালয়ের ক্ষেত্রে আইন পাশ হয় এবং সেটি বাতিলের নজির নেই। কিন্তু এটি বেসরকারি বিশ্ববিদ্যালয় হওয়ায় কার্যক্রম শুরুর নিশ্চয়তাও নেই। কার্যক্রম শুরু হলে নিবন্ধ তৈরি করা উচিত। অর্ঘ্য বড়ুয়া (আলাপ) ১১:৫২, ৮ জুন ২০২৪ (ইউটিসি)  , প্রস্তাবনা অনুযায়ী।--মাসুম-আল-হাসান (আলাপ) ০৪:১৯, ৯ জুন ২০২৪ (ইউটিসি)   এটা যখন কার্যক্রম  শুরু হবে তখন আবার নিবন্ধ তৈরি করা যেতে পারে। মো. জনি হোসেন  (আলাপ) ০৪:২৫, ৯ জুন ২০২৪ (ইউটিসি)  : প্রস্তাবনা অনুসারে —গোলাম মুকিত ☆ (আলাপ) ☆ ১১:৫৮, ৯ জুন ২০২৪ (ইউটিসি)  , প্রস্তাবনা অনুযায়ী। –ধর্মমন্ত্রী (আলাপ) ১৯:০১, ১৩ জুন ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
Disputed non-free use rationale for File: 64px|left|alt=|link= Thank you for uploading :File:. However, there is a concern that the rationale provided for using this file on Wikipedia may not meet the criteria required by Wikipedia:Non-free content. This can be corrected by going to the file description page and adding or clarifying the reason why the file qualifies under this policy. Adding and completing one of the templates available from Wikipedia:Non-free use rationale guideline is an easy way to ensure that your file is in compliance with Wikipedia policy. Please be aware that a non-free use rationale is not the same as an image copyright tag; descriptions for files used under the non-free content policy require both a copyright tag and a non-free use rationale.  If it is determined that the file does not qualify under the non-free content policy, it might be deleted by an administrator within a few days in accordance with our criteria for speedy deletion. If you have any questions, please ask them at the media copyright questions page. Thank you.
ডান|থাম্ব|কান্নিনুন চিরুটাম্পু আবৃত্তি। কান্নিনুন চিরুটাম্পু (  ) বা কান্নিনুন সিরুত্তম্বু  শ্রী বৈষ্ণব ঐতিহ্যের দ্বাদশ আলবরের অন্তর্গত মধুরকবি আলবর রচিত তামিল হিন্দু সাহিত্য রচনা।  এগারোটি পশুরম (স্তব) দ্বারা গঠিত কান্নিনুন চিরুটাম্পু হল মধুরকবির আচার্য নম্মালবরের প্রতি শ্রদ্ধার্ঘ্য।  এই স্তোত্রগুলি শ্রী বৈষ্ণব সংকলন নালায়রা দিব্য প্রবন্ধে রয়েছে।    কিংবদন্তি   কান্নিনুন চিরুটাম্পু সংকলনটি নালায়রা দিব্য প্রবন্ধমের উৎপত্তির সঙ্গে যুক্ত। কিংবদন্তি অনুসারে, ব্রহ্মবিদ্ নাথমুনি একবার কিছু লোককে কুম্ভকোনম-এ নম্মালবরের আরাবামুদে গীতি পাঠ করতে শুনেছিলেন। এই "পশুরম" (স্তবগান) শুনে মুগ্ধ হয়ে তিনি গীতিগুলি সম্পর্কে অধিক জানতে জানতে আগ্রহী হন। গীতিকাগুলির একটি আয়িরাতুল ইপ্পাত্তু () তে উল্লেখ করা হয়েছে। নাথমুনি যখন সেই গায়কদের অবশিষ্ট ৯৯০টি গান সম্পর্কে জিজ্ঞাসা করলেন, যারা ১০ টি গান গাইছিলেন, তারা তাকে বলেন অন্যান্য গানগুলো সম্পর্কে কিছুই জানেন না। কিন্তু গানটিতে আলবর (কুরুগুর শঠকোপ) এর নাম ও স্থান উল্লেখ করায়, নাথমুনি কুরুকুর-এ যান এবং সেখানকার লোকদের নম্মাজবরের রচিত ১,০০০টি শ্লোক সম্পর্কে জিজ্ঞাসা করেন। [8]  নাথমুনি যে ১,০০০টি শ্লোক চেয়েছিলেন তা লোকেরা জানত না, কিন্তু তারা তাকে নম্মালবরের শিষ্য মধুরকবি আলবর এর ১১টি পশুরম (স্তব) ও কান্নিনুন চিরুটাম্পুর কথা বলেছিল। তারা তাকে তিরুপুলিয়ালবরে যেতে বলে, যেখানে নম্মালবর বাস করতেন এবং এই ১১টি পশুরম ১২,০০০ বার পাঠ করতেন। নাথমুনি পরামর্শ মতো কাজ করলে তাঁর তপস্যায় সন্তুষ্ট হয়ে নম্মালবর তাঁকে শুধুমাত্র তাঁর ১,০০০টি পশুরমই নয়, বরং সমস্ত আলওয়ারদের সম্পূর্ণ চার হাজার-পশুরম সংকলন প্রদান করেছিলেন।[9]  স্তবগান  প্রথম স্তবগানের শুরুর দুটি শব্দের নাম অনুসারে স্তবগানের নামকরণ করা হয়েছে। এটি সম্ভবত যশোদা দ্বারা শিশু কৃষ্ণকে মাখন চুরি করা থেকে বিরত রাখতে উদূখলে বন্ধনের কাহিনীর প্রতি লক্ষ্য করে সৃষ্টি করা হয়েছে , ও তাঁর গুরু নম্মলবরের সঙ্গে কবির নিজের দৃঢ় সম্পর্ককে তুলে ধরা হয়েছে। তিনি তার গুরুকে কুরুকুরের প্রভুরূপে প্রশংসা করেন। কারণ কুরুগুর শহরে নম্মালবর বাস করতেন।  স্তোত্রগানের প্রথম স্তোত্রটি নিম্নরূপ অনুবাদ করা হয়েছে:   আরও দেখুন    পেরিয়ালবর তিরুমলি  তিরুচন্দ বিরুত্তম  নাচিয়ার তিরুমলি  তথ্যসূত্র    বহিঃসংযোগ  Mudalayiram - K. R. KrishnaSwami  বিষয়শ্রেণী:হিন্দু বৈষ্ণব পুঁথি বিষয়শ্রেণী:তামিল সাহিত্য গ্রন্থ বিষয়শ্রেণী:তামিল সাহিত্য বিষয়শ্রেণী:নালাইরা দিব্য প্রবন্ধ
থাম্ব|বার্লিনে মাক্স ডেলব্র্যুকের কর্মস্থল: কায়সার ভিলহেল্ম ইনস্টিটিউট ফর কেমিস্ট্রি, এখন ফ্রি ইউনিভার্সিটি অফ বার্লিন। মাক্স লুডভিগ ডেলব্র‍্যুক (জন্ম: সেপ্টেম্বর ৪ ১৯০৬; মৃত্যু: মার্চ ৯, ১৯৮১), জার্মান-মার্কিন জীববিজ্ঞানী। তিনি ১৯৬৯ সালে ভাইরাসের বংশাণুগত কাঠামো ও প্রতিলিপিকরণ সম্পর্কিত গবেষণার জন্য অ্যালফ্রেড হার্সে ও স্যালভাদর লরিয়ার সাথে যৌথভাবে চিকিৎসাবিজ্ঞানে নোবেল পুরস্কার লাভ করেন।  মাক্স ডেলব্র্যুক জার্মানীর বার্লিনে জন্ম গ্রহণ করেন। তার পিতা হান্স ডেলব্র‍্যুক বার্লিন বিশ্ববিদ্যালয়ের ইতিহাসের অধ্যাপক ছিলেন। জ্যোতির্বিদ্যা নিয়ে লেখাপড়া শুরু করলেও তিনি পরবর্তীকালে গ্যোটিঙেন বিশ্ববিদ্যালয়ে তাত্ত্বিক পদার্থবিদ্যা  অধ্যয়নের সিদ্ধান্ত নেন। ডক্টরেট উপাধি লাভের পরে তিনি ব্রিটেন, ডেনমার্ক ও সুইজারল্যান্ড ভ্রমণ করেন। সেখানে ভোলফগাং পাউলি, নিলস্ বোর প্রমুখ বিজ্ঞানী তাকে জীববিজ্ঞানের প্রতি আগ্রহী করে তোলে।  ১৯৩৭ সালে মাক্স ডেলব্র্যুক যুক্তরাষ্ট্রে চলে যান জীববিজ্ঞান পড়ার উদ্দেশ্যে। সেখানে ক্যালিফোর্নিয়া ইন্সটিটিউট অব টেকনোলজিতে (ক্যালটেক) জীববিজ্ঞান বিভাগে ড্রোসোফিলার (Drosophila melanogester) বংশাণুবিজ্ঞান (Genetics) নিয়ে কাজ শুরু করেন। সেখানেই তিনি প্রথম ব্যাক্টেরিয়া ও ব্যাকটেরিয়া-ভক্ষক ভাইরাস (ব্যাক্টেরিওফাজ) নিয়ে গবেষণা শুরু করেন। তিনি দ্বিতীয় বিশ্বযুদ্ধ্ব পর্যন্ত যুক্তরাষ্ট্রে অবস্থান করেন। ১৯৪২ সালে তিনি এবং সালভাদোর লুরিয়া "লুরিয়া-ডেলব্র‍্যুক পরীক্ষা"-র মাধ্যমে প্রমাণ করেন ব্যাকটেরিয়া-ভক্ষক ভাইরাসের বিরুদ্ধে ব্যাক্টেরিয়ার প্রতিরোধ (Phage resistance) ব্যবস্থা অভিযোজনের জন্য হয় না বরং দৈব পরিব্যক্তির ফলে ঘটে। এই গবেষণার জন্য ১৯৬৯ এ উভয় বিজ্ঞানী অ্যালফ্রেড হার্সের সাথে যৌথভাবে নোবেল পুরস্কার লাভ করেন।  ব্যাক্টেরিয়াল ভাইরাস তথা ব্যাক্টেরিওফাজের উপর এই তিন বিজ্ঞানীর গবেষণাকে আধুনিক আণবিক জীববিজ্ঞানের ভিত্তি হিসেবে চিহ্নিত করা হয়।   তথ্যসূত্র            বহিঃসংযোগ   নোবেল পুরস্কার ওয়েবপেজ  Delbrück page  at Cold Spring Harbor Laboratory website.  Letter from Jim Watson  - Delbrück was instrumental in getting fellowship support for Watson so that he could stay in Cambridge, play tennis, and discover the rules of nucleotide base pairing in DNA. This is a letter from Watson to Delbrück that describes the discovery.  Interview with Max Delbrück  Oral History Project, California Institute of Technology Archives, Pasadena, California.  Caltech Photo Archives of Max Delbrück  The Official Site of Louisa Gross Horwitz Prize  Key Participants: Max Delbrück  - Linus Pauling and the Race for DNA: A Documentary History  বিষয়শ্রেণী:১৯০৬-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:ভ্যান্ডারবিল্ট বিশ্ববিদ্যালয়ের শিক্ষক বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন যুক্তরাষ্ট্রে জার্মান অভিবাসী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:মার্কিন নোবেল বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইউরোপীয় আণবিক জীববিজ্ঞান সংস্থার সদস্য বিষয়শ্রেণী:জার্মান নোবেল বিজয়ী বিষয়শ্রেণী:বংশাণুবিজ্ঞানের ইতিহাস বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:মার্কিন আণবিক জীববিজ্ঞানী বিষয়শ্রেণী:গ্যোটিঙেন বিশ্ববিদ্যালয়ের প্রাক্তন শিক্ষার্থী
মারিয়া ইউনিয়ন বাংলাদেশের ঢাকা বিভাগের কিশোরগঞ্জ জেলার সদর উপজেলার একটি ইউনিয়ন।   অবস্থান ও সীমানা   মারিয়া ইউনিয়নর সাথে কিশোরগঞ্জ জেলা শহরের সীমানা থাকায় ইউনিয়নের কিছু অংশের শহরায়ন হয়েছে।  ইতিহাস  বাংলাদেশের স্বাধীনতা মারিয়ায় সম্মুখযুদ্ধ সংগঠিত হয়। ১৯৭১ সালের ২৬শে নভেম্বর মুক্তিবাহিনীর গ্রুপ কমান্ডার খায়রুল জাহান ও শুকুর মাহমুদ মারিয়া ইউনিয়নে  প্যারাভাঙ্গা নামক স্থানে পাকিস্তান সেনাবাহিনীর বিরুদ্ধে সম্মুখযুদ্ধে লিপ্ত হন এবং দুজনেই শহীদ হন। তাদের দুজনকে মরণোত্তর বীর প্রতীক খেতাবে ভূষিত করা হয়।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  উবাই পার্ক নেহাল গ্রীন পার্ক   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-পদ শূন্য +প্রাক্তন চেয়ারম্যানগণের তালিকাক্রমিক নংচেয়ারম্যানগণের  নামমেয়াদকাল০১০২০৩   আরও দেখুন    কিশোরগঞ্জ জেলা  ঢাকা বিভাগ   তথ্যসূত্র   বিষয়শ্রেণী:কিশোরগঞ্জ সদর উপজেলার ইউনিয়ন
নন্দোৎসব (      ) হল একটি হিন্দু উৎসব যা হিন্দু পঞ্জিকার ভাদ্রপদ মাসের ক্ষীয়মাণ চন্দ্রের (কৃষ্ণপক্ষ) নবম দিনে উদ্‌যাপিত হয়। এটি কৃষ্ণ জন্মাষ্টমীর পরদিন অনুষ্ঠিত হয়।  এটি গ্রেগরীয় বর্ষপঞ্জি অনুসারে আগস্টের শেষ থেকে সেপ্টেম্বরের প্রথম দিকের সাথে মিলে যায়। এটি ভগবান কৃষ্ণের পালক পিতা নন্দকে সম্মান করে থাকে। কিংবদন্তি অনুসারে, কৃষ্ণের জন্মের পরে, তাঁর পিতা বসুদেব শিশুটিকে তাঁর খুড়তুতো ভাই নন্দ এবং তার পত্নী যশোদার বাড়িতে গোকুলম্ বসতিতে নিয়ে যান, যেখানে তিনি বেড়ে ওঠেন। থাম্ব|নাথদ্বারে নন্দ মহোৎসব (১৮শ শতাব্দী)  সাহিত্য  আঞ্চলিক সাহিত্য অনুসারে, নন্দ কৃষ্ণের জন্ম উদযাপনের জন্য উৎসবের আয়োজন করেছিলেন বলে মনে করা হয়। তিনি এই অনুষ্ঠানে ব্রজ অঞ্চলের নিবাসীদের আমন্ত্রণ জানিয়েছিলেন, যার মধ্যে গ্রামের প্রধান এবং বৃন্দাবনের বিবাহিত ও অবিবাহিত নারীগণ, বিশেষ করে গোপীরা ছিলেন। অনুষ্ঠানে ঢাকিদের গান বাজানোর জন্য আমন্ত্রণ জানানো হয়েছিল এবং ব্রাহ্মণরা মন্ত্র উচ্চারণ করার সময় কৃষ্ণকে স্নান করিয়েছিলেন। যশোদা শিশুটির উপর পুষ্প বর্ষণ করেছিলেন এবং রোহিণী অতিথিদের ভোজ প্রদান করেছিলেন বলে কথিত আছে।    ধর্মীয় অনুশীলন   বৃন্দাবনে কৃষ্ণের বিভিন্ন মন্দিরে এই উৎসব পালিত হয়।  দেবতার সম্মানে পঞ্চামৃত অভিষেক ও আরতির অনুষ্ঠান করা হয়। কিছু ভক্ত ছোট ছোট দল তৈরি করে এবং উঁচু ভবনে দড়ি দিয়ে বাঁধা মাখনের পাত্র ভেঙে দেয়।   তথ্যসূত্র    উৎস   Packert, Cynthia. The Art of Loving Krishna: Ornamentation and Devotion. Indiana University Press, 2010. Print.  বিষয়শ্রেণী:ভারতের উৎসব বিষয়শ্রেণী:সেপ্টেম্বর উদ্‌যাপন বিষয়শ্রেণী:হিন্দু উৎসব বিষয়শ্রেণী:আগস্ট উদ্‌যাপন
আলানিয়া দুর্গ (Alanya Kalesi) একটি মধ্যযুগীয় দুর্গ, যা তুরস্কের দক্ষিণাঞ্চলীয় শহর আলানিয়াতে অবস্থিত।   ইতিহাস  দুর্গটির অধিকাংশ অংশ ১৩শ শতকে সেলজুক সুলতানাত কর্তৃক নির্মিত হয়, যখন আলা‌উদ্দিন কায়কোবাদ প্রথম ১২২০ সালে আলানিয়া শহর দখল করেন। এই নির্মাণ প্রচেষ্টার অংশ হিসেবেই কিজিল কুলে (লাল মিনার) নির্মিত হয়। বাম|থাম্ব|227x227পিক্সেল|আলানিয়া শহরের মানচিত্র দুর্গটি প্রাচীন বাইজান্টাইন এবং রোমান সময়কার দুর্গাবশেষের উপর নির্মিত। উসমানীয়দের শাসনে এলাকাটি শান্তিপূর্ণ হবার পর দুর্গটি শুধুমাত্র প্রতিরক্ষামূলক কাঠামো না থেকে অভ্যন্তরে ১৯শ শতকে বহু ভিলা নির্মিত হয়। বর্তমানে এটি একটি উন্মুক্ত জাদুঘর হিসেবে ব্যবহৃত হচ্ছে।  এই দুর্গটি ভূমধ্যসাগরে একটি পাথুরে উপদ্বীপের উপরে প্রায়  উচ্চতায় অবস্থিত, যা তিন দিক থেকে প্রাকৃতিকভাবে সুরক্ষিত। দুর্গকে ঘিরে থাকা প্রাচীরের দৈর্ঘ্য প্রায়  এবং এতে ১৪০টি টাওয়ার রয়েছে। দুর্গের চাহিদা পূরণের জন্য প্রায় ৪০০টি পানির চৌবাচ্চা (সিস্টার্ন) নির্মাণ করা হয়েছিল।  ২০০৯ সালে, আলানিয়া দুর্গ এবং তেরসানে-কে ইউনেস্কোর বিশ্ব ঐতিহ্য স্থান হিসেবে স্বীকৃতির জন্য প্রস্তাব করা হয় এবং সেগুলোকে ঐ বছরের অস্থায়ী তালিকায় অন্তর্ভুক্ত করা হয়।-    তথ্যসূত্র    বহিঃসংযোগ    আলানিয়া দুর্গ সংক্রান্ত Go Turkey গাইড  Nomad's Guide to Turkey  বিষয়শ্রেণী:তুরস্কের জাদুঘর বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
জিয়া উদ-দীন 'আব্দ আল-মালিক ইবনে ইউসুফ আল-জুওয়াইনি আল-শাফিয়ী (  : امام الحرمین ضیاءالدین عبدالملک ابن یوسف جوینی شافعی , ১৭ ফেব্রুয়ারি ১০২৮ – ২০ আগস্ট ১০৮৫; ৪১৯-৪৭৮ হিজরি ) ছিলেন একজন ফার্সি সুন্নি শাফি’ই আইনবিদ এবং মুতাকাল্লিম ধর্মতত্ত্ববিদ।তার নাম সাধারণত আল-জুওয়াইনি নামে সংক্ষেপিত হয়; তাকে সাধারণত ইমাম আল হারামাইন নামেও অভিহিত করা হয়। যার অর্থ " দুটি পবিত্র শহরের অগ্রণী ইমাম/শিক্ষক", অর্থাৎ মক্কা ও মদিনা।[]   তথ্যসূত্র   বিষয়শ্রেণী:১০২৮-এ জন্ম বিষয়শ্রেণী:১০৮৫-এ মৃত্যু বিষয়শ্রেণী:আশআরি ব্যক্তি বিষয়শ্রেণী:শাফিঈ ব্যক্তি বিষয়শ্রেণী:শায়খুল ইসলাম বিষয়শ্রেণী:মুজাদ্দিদ বিষয়শ্রেণী:মুসলিম ধর্মতত্ত্ববিদ বিষয়শ্রেণী:সুন্নি ফিকহ পণ্ডিত বিষয়শ্রেণী:ইসলামের পারস্য সুন্নি মুসলিম পন্ডিত বিষয়শ্রেণী:নিশাপুরের মুহাদ্দিস বিষয়শ্রেণী:১১শ শতাব্দীর ইরানি ব্যক্তি বিষয়শ্রেণী:১১শ শতাব্দীর আইনজ্ঞ
আবু খালেদ মুহম্মদ দিয়াব ইব্রাহিম আল-মসরী বা মুহম্মদ আল-দেইফ ( ১৯৬৫ - ১৩ জুলাই ২০২৪) ছিলেন একজন ফিলিস্তিনী সামরিক সেনানী, যিনি হামাসের সশস্ত্র শাখা শহীদ ইজ্জুদ্দীন আল-কস্‌সাম ব্রিগেডের প্রধান সেনানী এবং ইহুদিবাদী সত্তার শীর্ষ ওয়ান্টেড ব্যক্তি। দখলদার বাহিনী ও ফিলিস্তিন জাতীয় কর্তৃপক্ষ (ফতেহ আন্দোলন) আগে তাকে গ্রেফতার করেছিল; কিন্তু তিনি মুক্তি পেতে সক্ষম হন। ইসরায়েলি গোয়েন্দা সংস্থা শিন বেট ও মোসাদ তাকে ৫ বারের বেশি হত্যার চেষ্টা করে ব্যর্থ হয়েছিল এবং সেগুলির মধ্যে একটিতে তিনি গুরুতর আহত হয়েছিলেন। এর বদলায় মোসাদ তার পরিবারকে হত্যা করে এবং তার বাড়ি-ঘর ধ্বংস করে দেয়।   তথ্যসূত্র   বিষয়শ্রেণী:ফিলিস্তিনি মুসলিম বিষয়শ্রেণী:১৯৬৫-এ জন্ম বিষয়শ্রেণী:২০২৪-এ মৃত্যু
কাঠুয়া (kəˈθʊə), হল ভারতীয় কেন্দ্রশাসিত অঞ্চল জম্মু ও কাশ্মীরের একটি শহর এবং পৌর কাউন্সিল। পাঞ্জাব এবং হিমাচল প্রদেশের কাছে জম্মু ও কাশ্মীরের দক্ষিণ সীমান্তে এই শহর অবস্থিত। শহরটি রাজ্যের প্রবেশদ্বার এবং সেনাবাহিনীর উপস্থিতিসহ একটি বৃহৎ শিল্প নগরী। পাঞ্জাবের নিকটবর্তী পাঠানকোট শহর ও কাঠুয়া এবং জম্মু ও কাশ্মীরের লক্ষণপুর উপগ্রহ শহর মিলে কাঠুয়া-পাঠানকোট দ্বৈত শহর নগর অঞ্চল গঠন করেছে। জম্মু শহরের পরে কাঠুয়া জম্মু বিভাগের দ্বিতীয় বৃহত্তম শহর। কাঠুয়া শহরটি সর্বসাধারণের জন্য রাস্তার নেটওয়ার্কের মাধ্যমে জম্মু, চণ্ডীগড়, দিল্লি, পাঠানকোট এবং অমৃতসরের সাথে সংযুক্ত। কাঠুয়া শহর ২১টি ওয়ার্ডে বিভক্ত, এবং ওয়ার্ড কাউন্সিলর রয়েছে।   ইতিহাস ও ব্যুৎপত্তি  "কাঠুয়া" শব্দটি ডোগরির "থুয়ান" শব্দ থেকে এসেছে যার অর্থ "বৃশ্চিক"। মূলত কৃষি জমিতে প্রচুর সংখ্যায় বিছার উপস্থিতি কারণে, যখন হিন্দু তীর্থযাত্রীরা পবিত্র স্থানগুলি পরিভ্রমন করেছিল, তারা কাঠুয়াকে বৃশ্চিক পাওয়া যায় এমন এক স্থান হিসাবে চিহ্নিত করেছিল। কেউ কেউ বিশ্বাস করে যে ঋষি কাশ্যপের নাম থেকে এর নামটি এসেছে যিনি কঠিন ধ্যানের জন্য কচ্ছপের (কছুয়া) ছদ্মবেশ ধারণ করেছিলেন। আন্দোত্র বংশের দিগ্বিজয় যোধ সিংহ প্রায় ২,০০০ বছর আগে হস্তিনাপুর থেকে কাঠুয়া চলে এসেছিলেন বলে ধারণা করা হয়। তাঁর তিন পুত্র তরফ তাজওয়াল, তরফ মঞ্জলি এবং তরফ ভাজওয়াল নামে তিনটি গ্রাম স্থাপন করেছিলেন। এই গ্রামগুলিই আধুনিক যুগের কাঠুয়াতে পরিণত হয়েছে।   ভূগোল  কাঠুয়া  স্থানাঙ্কে অবস্থিত।Falling Rain Genomics, Inc - Kathua এর গড় উচ্চতা । শহরটি তিনটি নদী দ্বারা বেষ্টিত। রবি নদী কাঠুয়ার নিচের দিকে মাত্র ৭ কিমি দূরে এবং উজ্ঝ জম্মু হাইওয়ে থেকে প্রায় ১১ কিমি দূরে। কাঠুয়া নিজেই একটি খাদের তীরে অবস্থিত যেখানে বছরের পর বছর ধরে ব্যাপকভাবে দূষণ ঘটেছে এবং দখল হয়ে পড়েছে এবং এটি নিকাশী নালায় পরিণত হয়েছে। এটি দুটি বরোতে বিভক্ত পারলিওয়ন্ড, যার অর্থ অন্যদিক; এবং  'অরলিওন্ড' , যার অর্থ এই দিক। এটি একটি সমভূমি স্থল এবং এর উত্তর দিকে আছে বরফে আচ্ছাদিত শিবালিক পাহাড়। এটি ভারতের জম্মু ও কাশ্মীরের প্রবেশদ্বার, কাঠুয়া  জম্মুর ৮৮ কিলোমিটার দক্ষিণে অবস্থিত।   জনসংখ্যার উপাত্ত   শ্রীনগর জম্মু শহর এবং অনন্তনাগের পরে কাঠুয়া এই অঞ্চলের চতুর্থ বৃহত্তম শহর। ২০১১ সালের হিসাবে, কাঠুয়া শহরর জনসংখ্যা হল ১,৯১,৯৮৮। যৌন অনুপাত হিসেবে প্রতি ১০০০ জন পুরুষে ৮৫৩ জন মহিলা। রঞ্জিত সাগর বাঁধ নির্মাণের জন্য, বাসলী তহশিলের গ্রামাঞ্চল এবং পার্বত্য অঞ্চল থেকে অভিবাসনের কারণে শহরের জনসংখ্যা হঠাৎ বেড়েছে।  কাঠুয়া শহরটিতে হিন্দুর সংখ্যা বেশি, মোট জনসংখ্যার ৯১.৩৪%। ৩.৭৫% হল শিখ, খ্রিস্টানের সংখ্যা ২.২৭%, আর মুসলমানদের অনুপাত ২.৬৮%। খ্রিস্টান এবং শিখ জনসংখ্যা বেশি আছে যথাক্রমে ক্রিশ্চিয়ান কোয়ার্টার এবং সাওয়ান চক অঞ্চলে। শিখ জনসংখ্যার অধিকাংশই পশ্চিম পাকিস্তান থেকে বাধ্য হয়ে চলে এসেছে এবং পুঞ্চ এবং পাকিস্তান অধ্যুষিত কাশ্মীর থেকে তাদের অভিনিষ্ক্রণের পরে এখানে তাদের জমি দেওয়া হয়েছিল। শহরের আশেপাশে প্রচুরসংখ্যক সুফি মাজার থাকার কারণে সুফি সংস্কৃতিতেও মানুষের দৃঢ় বিশ্বাস রয়েছে। এখানকার বেশিরভাগ মানুষ হল ডোগরা এবং তাদের মূল ভাষা ডোগরি। জনসংখ্যার ৮৮% ডোগরা, নেপালি অভিবাসী ৭%, ২% বাঙালি এবং বাকি অন্যান্য। উর্দু হল সরকারি ভাষা।   তথ্যসূত্র    বহিঃসংযোগ   Bhaderwah - The Heaven on Earth  History of Kathua  Official website of District Kathua (J&K)  mykathua.com - A web portal about kathua   বিষয়শ্রেণী:কাঠুয়া জেলার নগর ও শহরগুলি
হারদা () ভারতের মধ্য প্রদেশ রাজ্যের হারদা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৬ মিটার (৯৭১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হারদা শহরের জনসংখ্যা হল ৬১,৭১২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে হারদা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর